open-index/open-wikipedia-markdown huggingface dataset:
Langpalpulveedderkopp

**Langpalpulveedderkopp** (*Pardosa saltans*) er en av edderkoppene i gruppen ulveedderkopper (Lycosidae). De jakter vanligvis på jordbunn, de spinner ikke fangstnett. *Pardosa saltans* ble første gang registrert i Norge 29. april 2010 på Mo i Gjerstad, (Aust-Agder). 

## Utbredelse
Langpalpulveedderkopp er utbredt i Europa. Den finnes i Norge, faktisk utbredelsen i Norge er ikke kjent, da denne nylig beskrevne arten tidligere er registrert som den svært like og vanlige *[[Pardosa lugubris]]*.

## Utseende
Langpalpulveedderkopp er som voksne (imago) er hunnen omtrent 6 mm, mens hannen er omtrent 5 mm lang (kroppens lengde).

Hunnen er brun, med en lysere midtstripe over ryggsiden, den kan ha noen få flekker på bakkroppen. Beina er lyst brune med mørkere ringer.

Hannen er noe mindre enn hunnen og brunsvart, med en lysere midtstripe over ryggsiden, den har noen få mørkere flekker på bakkroppen. Beina hos hannen er lyse, men mørkere, nesten svarte, nær kroppen. 

Mange av artene i slekten *Pardosa* er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd. *Pardosa saltans* er svært lik *[[Pardosa lugubris]]*. Hunnene kan ikke artsbestemmes, de er helt like både av ytre utseende og genitalier. Hanner kan skilles på små detaljer i pedipalpene.

Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre. 

## Referanser


## Litteratur
* W. Nentwig, A. Hänggi, C. Kropf & T. Blick (Hrsg.): *Spinnen Mitteleuropas – Bestimmungsschlüssel*, slekten (gattung) ''Pardosa'' (tysk)

## Eksterne lenker
* 
* Ulveedderkopper – edderkopper.net  (norsk)
De amerikanske Jomfruøyers kvinnelandslag i fotball

**De amerikanske Jomfruøyers kvinnelandslag i fotball** representerer De amerikanske Jomfruøyer i internasjonal fotball.

De amerikanske Jomfruøyer dukket første gang opp i  til Gold Cup 2002, der de kvalifiserte seg automatisk ettersom Montserrat trakk seg. Dermed møtte de Surinam, og tapte begge kampene. 

I neste Gold Cup møtte De amerikanske Jomfruøyer De britiske Jomfruøyer, og vant klart. Dermed gikk de videre til neste kvalifiseringsstadium, også kalt Karibiamesterskapet. De amerikanske Jomfruøyer kom på tredjeplass i sin innledende gruppe, med hederlige tap for Den dominikanske republikk og Bermuda. I kvalifiseringen til OL i Beijing, møtte De amerikanske Jomfruøyer igjen Den dominikanske republikk, og i tillegg Cuba i innledende gruppe, og nok en gang fikk de tredjeplass av fire i gruppen.

I kvalifiseringen til CONCACAF Gold Cup for kvinner 2010 ble De amerikanske Jomfruøyer sist i en gruppe på tre som også besto av Antigua og Barbuda og Saint Lucia. 

## Se også
* CONCACAF
* CONCACAF Gold Cup for kvinner
* Liste over kvinnelandslag i fotball

## Referanser
KSC Lokeren Oost-Vlaanderen

**Koninklijke Sporting Club Lokeren Oost-Vlaanderen**, forkortet til **Lokeren** eller **Sporting Lokeren**, er en belgisk fotballklubb som siden 1997 har spilt uavbrutt i toppdivisjonen Jupiler League. Klubben regner sine røtter tilbake til **Racing Lokeren**, som ble stiftet i 1923. Racing Lokeren gikk i 1970 sammen med **Standaard Lokeren** og den nye klubben ble hetende KSC Lokeren; denne klubben gikk i 2000 sammen med Sint-Niklase SK, men tok etter en kort periode tilbake KSC Lokeren-navnet. Klubben spiller sine hjemmekamper på Daknamstadion i Lokeren. Klubbnomaden Petter Rudi spilte i klubben i en periode i 2001, og Geir Ludvig Fevang spilte to sesonger for klubben på begynnelsen av 2010-tallet.

Klubben har spilt åtte sesonger i Europaligaen, med kvartfinale i 1981 som beste resultat. I 1981 ble Lokeren også nummer to i det belgiske seriemesterskapet, deres beste resultat gjennom tidene, og nådde finalen i cupen. I 2003 tok klubben bronse i serien, og i 2012 og 2014 vant Lokeren cupmesterskapet i Belgia.

## Kjente spillere med en fortid i klubben
:*Se også [[:Kategori:Fotballspillere for K.S.C. Lokeren Oost-Vlaanderen]]*

* Guy Dardenne
* Jan Koller
* Preben Elkjær Larsen
* Marel Baldvinsson
* Alfreð Finnbogason
* Rúnar Kristinsson
* Grzegorz Lato
* Włodzimierz Lubański
* Geir Ludvig Fevang
* Petter Rudi
* Ivan Leko
* Boubacar Barry

## Referanser


## Eksterne lenker
*
KFC Germinal Beerschot

**Koninklijke Football Club Germinal Beerschot**, forkortet til **Germinal Beerschot** var en belgisk fotballklubb som sist spilte i toppdivisjonen Jupiler League frem til 2013. Klubben ble stiftet i 1942, og spilte sine hjemmekamper på Olympisch Stadion i Antwerpen. Klubben vant aldri ligaen, men vant den belgiske cupen to ganger. 

Klubben gikk konkurs i mai 2013 som følge av lengre tid med økonomiske problemer.

## Meritter
* Beker van België (2): 1996/1997, 2004/2005

## Kjente spillere med en fortid i klubben
:*Se også [[:Kategori:Fotballspillere for KFC Germinal Beerschot]]*
* Marc Degryse
* Carl Hoefkens
* Petter Rudi
* Wesley Sonck
* Thomas Vermaelen
* Jan Vertonghen
* Aaron Mokoena

## Referanser
KV Mechelen

**Yellow Red Koninklijke Voetbalclub Mechelen**, forkortet til **KV Mechelen**, er en belgisk fotballklubb som spiller i toppdivisjonen Jupiler League. Klubben ble stiftet i 1904, og spiller sine hjemmekamper på Argosstadion Achter de Kazerne i byen Mechelen. Klubben har vunnet ligaen fire ganger (1943, 1946, 1948, 1989), og den belgiske cupen en gang (1987). De har også vunnet Cupvinnercupen en gang (1988), og den påfølgende UEFA Super Cup i 1988.

## Meritter

* Cupvinnercupen (2): 1987/1988, 2018/2019
* UEFA Super Cup (1): 1988
* Beker van België (1): 1986/1987

## Spillerstall
Oppdatert 27. mai 2024.

### Utlånte spillere

## Kjente spillere med en fortid i klubben
:*Se også [[:Kategori:Fotballspillere for KV Mechelen]]*

## Referanser


## Eksterne lenker
*
Stein. Regn

***Stein. Regn*** er et album av Jan Erik Vold, Kåre Virud og Telemark Blueslag. Albumet inneholder tekster av den amerikanske låtskriveren Bob Dylan, oversatt til norsk av Jan Erik Vold. Tekstene er hentet fra Volds bok med oversatte Dylan-tekster, Damer i regn – utgitt av Den norske Bokklubben i 1977. Albumet ble spilt inn i august/septmember 1981, i Bel Studio, i Oslo. Albumet er produsert av Harald Are Lund.
Coverbildet, og tegneseriene inne i utgivelsen er laget av Morten Juvet.

I 2009 ble albumet remastret og gjenutgitt av Pan Records.

## Sporliste
Alle komposisjoner av Bob Dylan, med tekster oversatt til norsk av Jan Erik Vold.
#«Damer i regn» (Fra Blonde on Blonde, utgitt 1966) – 2:48 
#«Du skal ha flaks for å flire, du skal ha tur for å ta trikk» (Fra Highway 61 Revisited, utgitt 1965) – 3:40
#«Preike trea verdenskrig blues» (Fra The Freewheelin' Bob Dylan, utgitt 1963) – 3:00
#«Til Ramona» (Fra Another Side of Bob Dylan, utgitt 1964) – 3:44
#«Syner av Joanna» (Fra Blonde on Blonde, utgitt 1966) – 3:57
#«Rubbel og bit» (Fra The Basement Tapes, utgitt 1975) – 1:57
#«Måtte treffe spåmann» (Fra New Morning, utgitt 1970) – 2:15
#«Lågfot Aveny» (Fra Highway 61 Revisited, utgitt 1965) – 4:53
#«Leopardskinns badehetta di blues» (Fra Blonde on Blonde, utgitt 1966) – 2:12 
#«Ingentingen kom fram» (Fra The Basement Tapes, utgitt 1975) – 3:56
#«Motorpsyko mareritt» (Fra Another Side of Bob Dylan, utgitt 1964) – 2:58
#«Kjære gårdeier» (Fra John Wesley Harding, utgitt 1967) – 3:10
#«Europaveien rundt» (Fra Highway 61 Revisited, utgitt 1965) – 2:42
#«Vintervene, Vinterpene» (Fra New Morning, utgitt 1970) – 1:46

## Personell
### Musikere
*Jan Erik Vold – Vokal, tale
*Kåre Virud – Vokal, gitar
*Brynjulf Blix – Piano, orgel, synthesizer
*Øyvind Moen – Gitar, vokal på «Ingentingen kom fram»
*Jens Haugen – Bassgitar
*Arne Fostvedt – Trommer
### Produksjon
*Harald Are Lund – Produsent
*Bjørn Lillehagen – Lydtekniker

## Eksterne lenker
*
Nordbysjøen (Akershus)

**Nordbysjøen** ligger 229 meter over havet, for det meste i Rælingen kommune, men den sørligste enden ligger i Enebakk, begge i Akershus. Sjøen er drikkevannskilde. Den vestre bredden av vannet danner grense til Østmarka naturreservat.

## Referanser




## Eksterne lenker
* Skiforeningen, markadatabasen om Nordbysjøen
Some Other Spring

***Some Other Spring*** er et musikkalbum med Karin Krog og Dexter Gordon, utgitt i 1970.

## Sporliste
# «Some Other Spring»
# «Blue Monk»
# «How Insensitive»
# «Blues Eyes»
# «Jelly Jelly»
# «I Wish I Knew»
# «Everybody's Somebody's Fool»
# «Shiny Stockings»
# «Ode to Billy Joe»
# «Some Other Spring» (Alternative Take)
# «Blue Monk» (Alternative Take)
# «Shiny Stockings» (Alternative Take)

## Referanser


## Eksterne lenker
*
Elisabeth av Danmark (1524–1586)

**Elisabeth av Danmark**, (også **Elisabeth av Mecklenburg**) (født 14. oktober 1524, død 15. oktober 1586) var dansk prinsesse og hertuginne av  Mecklenburg-Schwerin. Gjennom giftermål ble hun også hertuginne av Mecklenburg-Güstrow. 

Elisabeth var eldste datter av Frederik I og hans andre ektefelle Sophie av Pommern.

Elisabeth vokste opp ved hoffet hos sin halvbror Christian III. Hun ble gift i 1543 med Magnus III av Mecklenburg-Schwerin (4. juli 1509 &ndash; 28. januar 1550). Ekteskapet var barnløst. Hun returnerte til hjemlandet i 1551 og bodde der til hun inngikk sitt andre ekteskap i 1556. 

Hennes andre ektefelle var Ulrik III av Mecklenburg-Güstrow. Med ham fikk hun et barn, datteren Sophie, som giftet seg med Frederik II i 1572.

## Referanser


## Eksterne lenker
* Elisabeth i Dansk biografisk leksikon
Bindingsvannet

**Bindingsvannet** er et langstrakt vann som ligger på grensen mellom Nordre Follo og Enebakk kommuner i Akershus. Det ligger 172 meter over havet og har et areal på . Vannet er oppdemt i nordenden, og binder dermed sammen flere tidligere vann. Dette har gitt opphav til navnet.  I nordenden avløp (via demningen) til Langen. I nordøstre hjørne tilførsel fra Svartoren.

Bindingsvann er fortsatt i praksis tre adskilte vann, forbundet med kanaler, og det går veier på tvers i mellom der de tre møtes. Det er selv med en liten robåt ikke mulig å ta seg mellom de tre delene uten å bære båten.

## Referanser
K. Sint-Truidense VV

**Koninklijke Sint-Truidense Voetbalvereniging**, forkortet til **STVV** er en belgisk fotballklubb som ble stiftet i 1924, og spiller sine hjemmekamper på Staaienveld i byen Sint-Truiden. Klubben har aldri vunnet ligaen, men kom på andreplass i 1966. 

## Spillerstall
Oppdatert 29. mai 2024.

### Utlånte spillere

## Kjente spillere med en fortid i klubben
*  Marc Wilmots
*  Wilfried Van Moer
*  Michaël Goossens
*  Simon Mignolet
*  Tamás Hajnal
*  Alfred Riedl
*  Danny Boffin
*  Gaëtan Englebert

## Referanser


## Eksterne lenker
* Klubbens offisielle nettsider
KVC Westerlo

**Koninklijke Voetbal Club Westerlo**, forkortet til **KVC Westerlo** er en belgisk fotballklubb fra byen Westerlo. Klubben ble stiftet i 1917, og spiller sine hjemmekamper på Het Kuipje. Klubben har aldri vunnet ligaen, men vant den belgiske cupen i 2000.

## Spillerstall
Oppdatert 29. mai 2024.

### Utlånte spillere

## Kjente spillere med en fortid i klubben
* Jackson Coelho
* Peter Utaka
* Alex Brosque
* Nabil Dirar
* Joe Keenan
* Knut Henry Haraldsen

## Referanser


## Eksterne lenker
*
KAS Eupen

**Königliche Allgemeine Sportvereinigung Eupen**, forkortet til **KAS Eupen** er en belgisk fotballklubb fra Eupen. Klubben ble stiftet i 1945, og spiller sine hjemmekamper på Kehrwegstadion.  

## Spillerstall
Oppdatert 27. mai 2024.

### Utlånte spillere

## Referanser


## Eksterne lenker
*
Barbeinte engel

***Barbeinte engel*** er debutalbumet til den norske bluesrockeren Kåre Virud. Albumet ble utgitt av RCA i 1974 og hadde Popol Ace som backinggruppe. Albumet hadde selvskrevne og oversatte tekster, og var et av de første norskspråklige albumene innen bluesrocksjangeren. Albumets produsenter var Harald Are Lund, Arne Schulze og Pål Andersen.

34 år etter utgivelsen ble *Barbeinte engel* remastret og gjenutgitt på CD av Pan Records.

Låten  «Mamma, jeg har tenkt på deg», som er en oversatt versjon av Bob Dylans  «Mama, You've Been on My Mind», ble gitt ut som single.

## Historie
Virud fikk kontrakt med RCA etter en konsert på Høvikodden i 1974. Han fikk Popol Ace som backingband – som gjorde en del jobber som backingband på den tiden.

## Sporliste
#«Showet er over» (Kåre Virud) – 3:15
#«Ola Tung's kafe» (Jerry Leiber/Mike Stoller/Virud) – 2:17
#«Mjuke liner» (Virud/Tor Jonsson) – 2:46  
#«Ola e god» (Chuck Berry/Virud)- 2:13 
#«Hei Marianne» (Virud) – 1:26
#«Oslo blues» (Virud) – 2:50
#«Vi digga rokkenroll» (Virud) – 2:39
#«Ville bare se byen din» (Virud) – 3:55
#«Mamma, jeg har tenkt på deg» (Bob Dylan/Virud) – 2:53
#«Sommerferie Blues» (Eddie Cochran/Virud)– 2:00    
#«Gravskrift 1919» (Virud/Berthold Brecht/Georg Johannesen) – 3:10   
#«Riksvei 73» (Virud) – 2:51
#«Barbeinte Engel» (Virud) – 2:11

## Personell
*Kåre Virud – Vokal, gitar, munnspill, bottleneck
*Pete Knutsen – Piano, el-gitar, mellotron
*Arne Schulze – Akustisk gitar
*Terje Methi – Bassgitar
*Thor Andreassen – Trommer
*Jahn Teigen – Perkusjon
*Steinar Ofsdal – Hardingfele

## Referanser
Hércules CF

**Hércules Club de Fútbol** er et spansk fotballag fra Alicante i Valencia-regionen. Den ble grunnlagt i 1922, og spiller nå i Primera División etter å ha rykka opp i 2010. Dens beste plassering er en femteplass fra 1974/75-sesongen. Hércules spiller hjemmekampene sine på Estadio José Rico Pérez. Hjemmedraktene består av skjorter med blå og hvite vertikale striper, sorte bukser og blå strømper.

## Kjente spillere med en fortid i klubben
* Mario Kempes
* Alan Hudson
* Luis Aragonés
* Josep Fusté
* César Martín
* Marquitos
* David Trezeguet

## Eksterne lenker
*
SV Zulte Waregem

**Sportvereniging Zulte Waregem**, forkortet til **Zulte Waregem** er en belgisk fotballklubb. Klubben ble stiftet i 1950, og spiller sine hjemmekamper på Regenboogstadion i byen Waregem.
 
Zulte Waregem vant den belgiske cupen i 2006.

## Kjente spillere med en fortid i klubben
*  Pieter Merlier
*  Salou Ibrahim
*  Dragan Mrđa
*  Juan Diego González-Vigil
*  Thorgan Hazard
*  Bernard Malanda-Adje

## Referanser


## Eksterne lenker
*
Konfliktåret 1917

__NOTOC__
## Hendelser

*16. januar – Et kryptert telegram: Telegrammet fra Zimmermann, som britene klarer å tyde og gir til USA 20. februar.
*31. januar – Tyskland proklamerer den "uinnskrenkede ubåtkrigen".
*15. mars – Tsar Nikolaj II abdiserer
*6. april – USA erklærer krig mot Tyskland
*9. april – Det britiske imperiet innleder slaget om Arras
*10. april – Panama erklærer krig mot Tyskland
*16. april – Nivelle går på offensiven i det andre slaget ved Aisne, men kjører seg fast mot Tyskland
*21. mai – Britene begynner et artilleribombardement (slaget ved Messines); Tyskland trekker seg tilbake etter 17 dager
*4. august – Cuba og Liberia erklærer krig mot Tyskland
*14. august – Kina erklærer krig mot Tyskland og Østerrike-Ungarn
*26. oktober – Brasil erklærer krig mot Tyskland
*17. november – Tysk seier i det andre slaget ved Helgolandsbukten
*20. november – Storbritannia setter inn stridsvogner i slaget ved Cambrai
*7. desember – USA erklærer krig mot Østerrike-Ungarn
*15. desember – Våpenhvile på østfronten

## Andre hendelser
*Imperial War Museum åpner i London.

## Fødsler

## Dødsfall
…
Alexander Jannaios

**Alexander Jannaios** (også kjent som *Alexander Jannai/Yannai*; hebraisk: אלכסנדר ינאי) var konge av Judea fra 103 f.Kr. og til 76 f.Kr. Han tilhørte makkabeerslekten og var sønn av Johannes Hyrkanos. Han arvet tronen av sin bror Aristobulos I, og det synes som om han giftet seg med sin brors enke, Shlomtzion eller «Shelomit», også kjent som Salome Alexandra, i henhold til Yibbums bibelske lov («levirat ekteskap»), skjønt den jødisk-romerske historikeren Josefus er ikke særlig nøyaktig på dette punktet.

Hans sannsynlige fulle hebraiske navn var «Jonatan»; han kan ha vært ypperstepresten Jonathan framfor at denne var hans grandonkel med samme navn som etablerte festningen Masada. Under navnet «kong Yannai» synes han være en ondskapsfull tyrann i *[[Talmud]]*, noe som reflekterer hans konflikt med fariseerne. Han er blant den mer fargerike historiske figurer, til tross for at lite er kjent utenfor spesialisert historie. Han hadde, sammen med sin enke (som ble dronningregent etter hans død), hadde betydelig virkning på jødedommens utvikling.

Jannaios ekspanderte det hasmoneiske kongedømme i Judea og etablerte byen Gamla i 81 f.Kr. som hovedstad for hva som i dag er Golanhøyden. Han ble beseiret av nabateernes konge Obodas I i 93 f.Kr.

## Referanser


## Litteratur
* Shachar, Ilan (April 2004): «The Historical and Numismatic Significance of Alexander Jannaeus's Later Coinage as Found in Archaeological Excavations» i: *Palestine Exploration Quarterly*, 136,1, s. 5-33.
Konfliktåret 1918

__NOTOC__
## Pågående kriger
* Første verdenskrig (1914–1918)
* Den finske borgerkrigen (januar – mai 1918)

## Hendelser
*25. februar – Begynnelsen på slaget ved Ahvola.
*3. mars – Freden i Brest-Litovsk mellom sentralmaktene og Russland
*25. mars – Begynnelsen av slaget ved Rautus som etter ti dager leder til hvit finsk seier.
*4. april – Tyskland erobrer Castel og befester denne byen
*5. april – Mannerheim seirer over de røde i slaget om Tammerfors.
*7. mai – Freden i Bucureşti mellom sentralmaktene og Romania
*20. april – Guatemala erklærer krig mot Tyskland
*25. mai – Costa Rica erklærer krig mot Tyskland
*29. april – Hvit finsk seier i slaget om Viborg.
*15. juni – Østerrike-Ungarn angriper Italia i slaget ved Piave
*29. september – Bulgaria kapitulerer
*30. oktober – Det osmanske rike kapitulerer
*3. november – Østerrike-Ungarn beseires i slaget ved Vittorio Veneto.
*4. november – Våpenhvile på den italienske fronten
*9. november – Keiser Vilhelm II abdiserer
*10. november – Keiser Karl I av Østerrike-Ungarn abdiserer 
*11. november – Våpenhvilen i Compiègneskogen på vestfronten

## Fødsler

## Dødsfall
…
Naftali

**Naftali** (hebraisk: , «Min kamp») var i henhold til den hebraiske Bibelen (det gamle testamente) den andre sønnen til patriarken Jakob med Bilha. Naftali ble grunnlegger av den israelittiske stammen Naftalis stamme. En del bibelforskere mener at det er en opphavsmyte hvor Naftali er en eponymisk metafor som ga en etiologi for denne stammen i henhold til de andre i det israelittiske forbundet.

## Etymologi
Bilha var Rakels terne og slavinne, og da Rakel trodde hun selv var ufruktbar, lot hun Jakob få barn med Bilha som erstatning for sitt eget. Teksten i Tora argumenterer at navnet Naftali viser til striden mellom Rakel og Lea for Jakobs oppmerksomhet og kjærlighet. Rakel kalt ham Naftali ettersom «Jeg har kjempet gudskamper med min søster, og jeg har vunnet.»

## Bibelske referanser
Det bibelske redegjørelse viser at Bilhas status som terne ble endret til faktisk hustru av Jakob i *Første Mosebok*. Derimot er det ingenting i teksten som tyder på Bilhas sosiale status endret seg, og en del bibelsforskere har spekulert i om Naftalis stamme ble betraktet som ikke helt israelittisk i sin opprinnelse. Det kan ha sin årsak i en typografisk feil da navnene Naftali og Jissakar synes å ha byttet plass andre steder i teksten. Fødselsfortellingene til Naftali og Jissakar synes også å ha blitt skjøtet sammen fra sine kilder på et vis som har forvansket fortellingen.

I Jakobs velsignelser er de vers som angår Naftali rettet mer til stammens kvaliteter enn til de til Naftalis egne: «Naftali er en hind som løper fritt; han taler vakre ord.» Det vil si at han er «årvåken, rask, frittalende og poetiske eller oratoriske ferdigheter.» 

I henhold til Targum Pseudo-Jonatan var Naftali en rask løper og den første som kom til Jakob med den gode nyheten om at Josef var i live. Det kan være avledet fra avsnittet nevnt over. Det hevdes også at Naftali var en av de fem brødrene som Josef presenterte for farao.

Naftali er listet som hans stammes landområde i *[[Femte Mosebok]]* hvor Gud tar Moses opp «Nebo, toppen av Pisga-fjellet, som ligger rett imot Jeriko»  og viste ham hele landet han hadde lovet til Abraham, Isak og Jakob.

## Naftalis familie
I henhold til *Første Mosebok* hadde Naftali fire sønner: Jahseel, Guni, Jeser og Sjillem. Noen navn på en eller flere hustruer er ikke oppgitt. Sammen med sin familie utvandret han til Egypt hvor hans familie ble værende fram til utvandringen med Moses.

I henhold til den apokryfiske Testamentene til de tolv patriarker døde Naftali i den respektable alderen 137 år, og ble gravlagt i Egypt.

Naftalis stamme bosatte seg i nordlige Kanaan og ble beskrevet som modige krigere i ''Deborakvadet''.

## Referanser
Antigua og Barbudas kvinnelandslag i fotball

**Antigua og Barbudas kvinnelandslag i fotball** representerer Antigua og Barbuda i internasjonal fotball for kvinner.

Antigua og Barbuda debuterte i mesterskapssammenheng i Gold Cup 2006, der de møtte det også debuterende Barbados. Antigua og Barbuda vant sammenlagt 1-0, og gikk videre til gruppespillet. Antigua og Barbuda tapte der samtlige kamper, men med unntak av kampen mot Jamaica, tapte de bare med ett mål mot Saint Lucia og Saint Kitts og Nevis. 

I kvalifiseringen til CONCACAF Gold Cup for kvinner 2010 ble Antigua og Barbuda nummer to i en gruppe på tre, som ellers besto av Saint Lucia og De amerikanske Jomfruøyer. Antigua og Barbuda kom på delt førsteplass blant beste toer med Den dominikanske republikk, og vant loddtrekningen dem imellom. Antigua og Barbuda gikk dermed videre til neste gruppe, der de imidlertid kom klart sist bak Haiti, Cuba og Puerto Rico.

## Se også
* Antigua og Barbudas herrelandslag i fotball

## Eksterne lenker
*Offisiell nettside
*Profil hos FIFA
Museum Stavanger

**Museum Stavanger**, forkortet **MUST**, er en sammenslutning av museer i Stavanger-området, de fleste med beliggenhet i Stavanger sentrum. MUST ble opprettet i 2010, etter at Stavanger museum og Rogaland kunstmuseum slo seg sammen til en felles enhet. Administrasjonen har tilhold i bygningen til Stavanger museum i byens sentrum.

Museene dekker ulike fagområder, som natur-, kultur- og kunsthistorie samt sjøfart og teknologi. MUST forvalter blant annet  gjenstander,  bilder, fartøyene «Wyvern» og «Anna af Sand» og den ornitologiske stasjonen på Revtangen. Naturhistorisk avdeling ved museet har ansvar for den nasjonale Ringmerkingssentralen, som organiserer all vitenskapelig ringmerking i Norge.
MUST har også et fag- og forskningsbibliotek som er åpent for publikum.  

## MUSTs museer
Museer som har konsolidert til MUST. Alle museene ble med i samarbeidet i 2010, med unntak av Utstein kloster, som inngikk samarbeid i 2012.
* Stavanger museum (Muségata 16 i Stavanger)
:: Kunst- og naturhistorisk avdeling
:: Norsk barnemuseum
:: Den kombinerede Indretning
:: Norsk ringmerkingssentral
* Stavanger kunstmuseum (Henrik Ibsens gate 55 i Stavanger)
* Stavanger maritime museum (Strandkaien 22 i Stavanger)
:: Museumsfartøyet «Anna af Sand» 
:: Museumsfartøyet «Wyvern»
* IDDIS (Øvre Strandgate 88 i Stavanger)
::Norsk hermetikkmuseum
::Norsk grafisk museum 
* Stavanger skolemuseum (Hillevågveien 88 i Stavanger)
* Ledaal (herregård i Eiganesveien 45 i Stavanger)
* Breidablikk museum (redervilla i Eiganesveien 40a i Stavanger)
* Utstein kloster (Klosterøy, nord for Stavanger by)
* Revtangen ornitologiske stasjon (Nordsjøveien 653 i Kleppe)

## Referanser


## Eksterne lenker
* Hjemmeside
Konfliktåret 1919

__NOTOC__
## Pågående kriger
*Den russiske borgerkrigen (1918-1922)
*Den estiske uavhengighetskrigen (1918-1920)
*Den polsk-sovjetiske krig (**1919**-1921)
*Den gresk-tyrkiske krigen (**1919**-1922)
*Den irske uavhengighetskrig (**1919**-1921)
*Den tredje engelsk-afghanske krigen **1919**

## Hendelser
*9. februar – Polske tropper under ledelse av Józef Piłsudski påbegynner sin framrykning østover.
*14. februar – Piłsudski inntar Vilna.
*28. juni – Tyskland skriver under Versaillestraktaten, som blant annet innebærer at Tyskland mister store landområder og alle sine kolonier.
*10. september – Østerrike skriver under Saint-Germain-traktaten.

## Fødsler

## Dødsfall
…
Konfliktåret 1920

__NOTOC__
## Pågående kriger
*Den russiske borgerkrigen (1918-1922)
*Den estiske uavhengighetskrigen (1918-1920)
*Den polsk-sovjetiske krig (**1919**-1921)
*Den gresk-tyrkiske krigen (**1919**-1922)
*Den irske uavhengighetskrig (**1919**-1921)

## Hendelser
*10. januar – Fredsorganisasjonen "Folkeforbundet" grunnlegges
*2. februar – Fredsslutningen i Dorpat (Estland-Russland) undertegnes og den estiske uavhengighetskrigen avsluttes dermed.
*4. juni – Trianon-traktaten mellom Ungarn og ententen.
*10. august – Freden i Sèvres der det Det osmanske rike oppløses.
*18. august – Polske tropper beseirer Sovjetunionen i slaget ved Warszawa
*14. oktober – Fredstraktaten i Dorpat mellom Finland og Sovjetrussland.

## Fødsler
*2. januar – Anne-Sofie Østvedt, norsk leder av XU (død 2009)
*13. januar – Martin Olsen, norsk motstandsmann under annen verdenskrig, løytnant i Kompani Linge (død 1979)
*31. oktober – Dedan Kimathi, kenyansk opprørsleder (død 1957)
*1. november – Sverre Bergh, norsk spion under andre verdenskrig, medlem av XU (død 2006)
*3. november – Georgios Psychoundakis, gresk soldat (Kreta) og forfatter (død 2006)

## Dødsfall
…
Belizes kvinnelandslag i fotball

**Belizes kvinnelandslag i fotball** representerer Belize i internasjonal fotball.

Belize har en relativt kort historie for sitt landslag i fotball for kvinner. Landet deltok for første gang i kvalifiseringen til OL i Athen, der laget tapte stygt for Guatemala og Panama. Deretter trakk Belize seg fra 2006-mesterskapet. Belize dukket opp igjen i kvalifiseringen til Gold Cup 2010 etter å ha vært borte fra fotball i 7 år. Resultatene ble noe mindre stygge, men Belize tapte fortsatt klart i sine to kamper, og er per oktober 2010 i bunnsjiktet i Mellom-Amerika. 

## Se også
* CONCACAF
* CONCACAF Gold Cup for kvinner
* Liste over kvinnelandslag i fotball

## Referanser
Zhang Yin

**Zhang Yin** (kinesisk: 张吟; født 1761 i Dantu i provinsen Jiangsu i Kina, død 1829) var en ledende kalligraf og maler under Qing-dynastiet i Kina. Hans stilnavn var *Bao Yan* og hans tilnavn *Xi An*. Han var særlig kjent for sine landskapsbilder.

## Referanser
Bermudas kvinnelandslag i fotball

**Bermudas kvinnelandslag i fotball** representerer Bermuda i internasjonal fotball for kvinner.

Bermuda debuterte i mesterskapssammenheng i Gold Cup 2006 og gjorde en god figur. I første gruppe slo de både Turks og Caicosøyene og De amerikanske Jomfruøyer klart, og tapte mot Den dominikanske republikk etter ekstraomganger. Som beste toer kom Bermuda til neste hinder, der de endte sist i sin gruppe etter tam mot Haiti og Jamaica. Bermuda meldte seg også på kvalifiseringen til OL i Beijing. Bermuda tapte nok en gang for Jamaica, men slo Antigua og Barbuda og Dominica. Imidlertid holdt det ikke med en andreplass, og Bermuda var dermed ute av kvalifiseringen. Siden da har ikke Bermuda (per oktober 2010) spilt offisielle kamper.

## Se også
* CONCACAF
* CONCACAF Gold Cup for kvinner
* Liste over kvinnelandslag i fotball
De britiske Jomfruøyers kvinnelandslag i fotball

**De britiske Jomfruøyers kvinnelandslag i fotball** representerer De britiske Jomfruøyer i internasjonal fotball for kvinner.

De britiske Jomfruøyer debuterte i mesterskapssammenheng i Gold Cup 2006, men røk klart ut mot De amerikanske Jomfruøyer. Deretter deltok de i kvalifiseringen til OL i Beijing i 2007, der de tapte 0-21 mot Cuba og 0-17 mot Den dominikanske republikk. Et i sammenlikning hederlig 0-5 tap mot De amerikanske Jomfruøyer ble den siste offisielle landskampen per oktober 2010.

## Se også
*CONCACAF
*CONCACAF Gold Cup for kvinner
*Liste over kvinnelandslag i fotball
Elisabeth av Danmark (andre betydninger)

**Elisabeth av Danmark** kan vise til flere personer:

*Elisabeth av Danmark, Norge og Sverige, (1485–1555), datter av Hans og Christine av Sachsen
*Elisabeth av Danmark (1524–1586), datter av Frederik I og Sophie av Pommern.
*Elisabeth av Danmark (1573–1626), datter av Frederik II og Sophie av Mecklenburg.
*Elisabeth av Danmark, født 8. mai 1935 og datter av prins Knud av Danmark.
ÍF Fuglafjørður

**Ítróttarfelag Fuglafjarðar** er en færøysk fotballklubb fra Fuglafjørður på Eysturoy. Klubben spiller sesongen 2014 på øverste nivå på Færøyene.

Klubben spiller sine hjemmekamper på Fløtugerði Stadion i Fuglafjørður.

## Meritter
ÍF Fuglafjørður har ett færøysk seriemesterskap, 1. deild 1979.

## Eksterne lenker
* Offisiell internettside
*Spillerstall - Transfermarkt
Svein Harald Gullbekk

**Svein Harald Gullbekk** (født 1967) er en norsk numismatiker og professor fra 2013 ved seksjon for etnografi, numismatikk, klassisk arkeologi og universitetshistorie, Kulturhistorisk museum, Universitetet i Oslo. Gullbekk har ansvarsområde norsk og europeisk mynt og mynthistorie fra vikingtid, middelalder og nyere tid og ordener og belønningsmedaljer ved Universitetets Myntkabinettet.

Gullbekk studerte historie ved Historiska Institutionen ved Lunds universitet 1992–1993, og fullførte magistergrad i numismatikk ved Universitetet i Oslo i 1994. I 1996–1997 tok han *master of studies in Medieval history* ved Oxford University. Han disputerte for graden dr.philos. ved Universitetet i Oslo i 2003 og ble tilsatt som førsteamanuensis ved arkeologisk seksjon samme år.

## Bibliografi (utvalg)
* «Renovatio Monetae i Norge i Middelalderen», *Nordisk Numismatisk Årsskrift*, 1992–1993 (1997)
* «Myntforringelse i Danmark og innføring av monopolmynt under Sven Estridssen (1047–74)», *Nordisk Numismatisk Årsskrift*, 1994–1996, s. 111–129
* *Norsk numismatisk bibliografi*, Oslo: Universitetets Myntkabinett, 1998
* *Pengevesenets fremvekst og fall i Norge i middelalderen*, Oslo: Unipub AS, 2003 (doktoravhandling) omarbeidet og publisert med samme tittel i København: Museum Tusculanum Forlag, 2009
* «Natural and Money Economy in medieval Norway», *Scandinavian Journal of History*, 2005
* «Lite eller mye mynt i middelalderen?», *Historisk Tidsskrift*, nr. 4, 2005
* *The Brussels Hoard: the largest medieval coin hoard in Europe: lot no. 1372*, med Nicholas J. Mayhew, Oslo: Monetarius, 2006. ISBN 978-82-996755-7-4, ISBN 82-996755-7-x
* *Ord og begreper i norsk mynthistorie*, Oslo: Monetarius, 2009. ISBN 978-82-93023-01-2

## Eksterne lenker
Stavanger bymuseum

**Stavanger bymuseum** er nytt navn på Kulturhistorisk avdeling ved tidligere Stavanger Museum. Navneskiftet trådte i kraft 1. juli 2010 da Stavanger Museum ble fusjonert med Rogaland Kunstmuseum, og det nye museet fikk navnet MUST – Museum Stavanger AS. 

Stavanger bymuseum har lokalhistoriske utstillinger i den gamle museumsbygningen Muségt. 16, der Stavanger Museum har holdt til siden 1893. Museet innbefatter også herregården Ledaal og redervillaen Breidablikk.

## Eksterne lenker
* Stavanger bymuseum
Stavanger naturhistoriske museum

**Stavanger naturhistoriske museum** ble navnet på tidligere Zoologisk avdeling ved Stavanger Museum fra 1. juli 2010, da Stavanger Museum og Rogaland Kunstmuseum ble fusjonert og skiftet navn til MUST – Museum Stavanger AS. Senere har avdelingen skiftet navn til Naturhistorisk avdeling, og har naturhistoriske utstillinger i den gamle museumsbygningen Stavanger Museum i Muségaten 16, der Stavanger Museum har holdt til siden 1893. Virksomheten omfatter også Ringmerkingssentralen og feltstasjonen Revtangen ornitologiske stasjon. 

## Eksterne lenker
* museumstavanger.no
* blogg fra Revtangen
Caymanøyenes kvinnelandslag i fotball

**Caymanøyenes kvinnelandslag i fotball** representerer Caymanøyene i internasjonal fotball for kvinner.

Caymanøyene debuterte i mesterskapssammenheng i kvalifiseringen til OL i Athen, der de tapte relativt knepent mot Jamaica. Caymanøyene meldte seg deretter på til Gold Cup 2006, der de tapte sammenlagt i førkvalifiseringen mot De nederlandske Antiller. Deretter deltok Caymanøyene i kvalifiseringen til OL i Beijing i 2007, der de tapte  mot Puerto Rico (0-4) og mot Haiti (2-3). Siden har ikke Caymanøyene noen offisielle landskamper i fotball.

## Se også
* CONCACAF
* CONCACAF Gold Cup for kvinner
* Liste over kvinnelandslag i fotball
Skimuseet

**Skimuseet** i Oslo er en samling av ski og annet vinterutstyr. Det ble åpnet i 1923 og eies av Foreningen til Ski-Idrettens Fremme. Frem til 1951 holdt det til i en egen fin bygning (som ble totalskadet i en brann i 1968) ved Frognerseteren (like nord for der Skistua ligger idag). I forbindelse med ombyggingen av Holmenkollbakken i 1951 ble samlingene flyttet til nye lokaler i selve hoppet. Her hadde det tilhold frem til 1983 da nye lokaler ble sprengt inn i fjellet ved siden av hoppet.

Foruten gamle og nye skityper (rundt 800 par) mange som har tilhørt våre fremste idrettsutøvere, og skiutstyr, har Skimuseet skiutstyr fra polarekspedisjonene til Nansen og Amundsen med blant annet en kopi av selve teltet som ble reist på Sydpolen i 1911. Museet inneholder dessuten et skimakerverksted, premiesamlinger gitt av vintersportsutøvere og et spesialbibliotek med bøker relatert til vintersport.

En egen samling viser utviklingen av skibindingen fra den enkle vidjebindingen eller lærstroppen til de moderne og spesialiserte skibindingene.

Fra september 2015 er Birgitte Espeland direktør ved Skimuseet.


Fil:Skimuseet Oslo OB.Z04344.jpg|Skirenn foran Skimuseet ved Frognerseteren i 1935.
File:Skimuseet. Frognersæteren - no-nb digifoto 20150227 00178 NB MIT FNR 00413 A.jpg|Skimuseet holdt til i denne bygningen 1923–1951. Den brant ned i 1968.


## Direktører

* Birgitte Espeland 2015–
* Karin Berg 1984–2015

## Eksterne lenker
* 
* Holmenkollen.com: Skimuseet (informasjon om museet, åpningstider m.m.)
Studentfestivalen i Oslo (STUDiO)

**Studentfestivalen i Oslo (STUDiO)** er en kulturfestival i Oslo, tilknyttet Det Norske Studentersamfund. Festivalen blir arrangert ved semesterstart i august hvert år. STUDiO består blant annet av konserter, debatter, kino, teater, quiz, rebusløp, sang, fest, foredrag, konkurranser og grilling.

I 2009 hadde STUDiO over 100 små og store arrangementer, fordelt på egne arrangementer på Studentersamfundet og aktivitet i regi av andre studentforeninger ved Universitetet i Oslo. Totalt var det nærmere 30 000 besøkende på STUDiO 2009.

## Organisasjon
Studentfestivalen i Oslo er organisert som et utvalg direkte under styret i Det Norske Studentersamfund. Festivalen består av et styre som arbeider med forberedelser i omtrent et år, og 200-300 frivillige som arbeider under selve festivalperioden. Festivalsjef, nestsjef og økonomisjef velges på generalforsamling i DNS, resten av styret plukkes ut av leder.

## Historikk
Studentfestivalen ble først arrangert i 1989 som Oslo Studentfestival på initiativ fra Tormod Carlsen, dengang formann i Det Norske Studentersamfund. Initiativet ble tatt for å presentere det ikke-faglige tilbudet til nye studenter på Universitetet i Oslo, ved å samle de ca. 300 foreninger og organisasjoner som holder til på campus og invitere til deltagelse, aktiviteter, sosiale arrangement og konserter.

## Referanser
Slaggrunnslinje

**Slaggrunnslinjen** er brukt på eldre norske sjøkart, og på enkelte nyere sjøkart der deler av innholdet stammer fra eldre sjøkart. Denne linjen er en prikket farelinje som i innenskjærs farvann angir en dybde av ca. 6 meter og i åpent farvann en dybde «utenfor hvilken man angivelig skulle være sikret for brott». Ordet **slaggrunn** er satt sammen av substantivet slag, altså der sjøen slår (bryter), og substantivet grunne. Fordi slaggrunnslinjen kan endre verdi under forløpet, er den å betrakte som en enda farligere linje enn dybdekurver generelt.
Konfliktåret 1923

__NOTOC__
## Pågående kriger
*Den irske borgerkrig (1922-1923)
* Den andre italiensk-sanusiske krigen (1923-1931)

## Hendelser
*11. januar – Franske tropper okkuperer Ruhrområdet etter at Tyskland opphørte med å betale krigsskadeserstatning.
*24. juli – Hellas og Tyrkia slutter fred med Lausannetraktaten.
*31. august – Italia okkuperer den grekske øyen Korfu i Middelhavet etter at en italiensk diplomat i Hellas ble myrdet.

## Fødsler

## Dødsfall
…
Jindrich Bretislav av Böhmen

**Jindřich Břetislav** (eller **Břetislav III**) (død 15. eller 19. juni 1197) var hertug av Böhmen  fra 1193. Han var biskop av Praha fra 1182, og var også en fyste av Det tysk-romerske rike. Han var sønn av Jindřich, sønn av Vladislav I. 

Han var utdannet som prest ved Universitetet i Paris. Som biskop støttet han først sin fetter Ottokars krav på tronen. Under en pilegrimsferd til Santiago de Compostela ble han tatt til fange av keiser Henrik, som holdt ham fange ved sitt hoff. 

I 1192 tok Ottokar tronen fra hertug Václav II, uten keiserens godkjennelse. I juni 1193, fikk keiseren riksdagen i Worms til å utnevne Břetislav til hertug istedenfor Ottokar, og fritok ham fra å betale for tronen. 

Břetislav måtte ta tronen med makt, først i 1195, oppnådde han kontrollen i Mähren. Han døde uten å ha fått oppfylt sitt løfte fra Worms om å delta på et planlgt korstog.

## Referanser
FC Academia UTM

**Academia UTM Chișinău** er en moldovsk fotballklubb fra hovedstaden Chișinău. 

I 2006 gikk Igor Dobrovolskij, Alexandru Cojuhari og Eduard Rotari sammen om å danne en fotballklubb på bakgrunn av den økende interessen for sporten i hovedstaden. Academia (opprinnelig navn) ble dermed opprettet for å fange opp nye fotballtalenter i Moldova. Klubben begynte i 2. divisjon (*[[Divizia A|Divizia "A"]]*), og ved slutten av sesongen 2007–08 rykket laget opp til toppdivisjonen. På samme tid som opprykket fant sted, endret de navn på bakgrunn av en samarbeidsavtale som ble inngått med det tekniske universitetet i Moldova. Dermed ble de hetende Academia UTM Chișinău.

## Eksterne lenker
*
Konfliktåret 1924

__NOTOC__
## Pågående kriger
* Den andre italiensk-sanusiske krigen (1923–1931)

## Hendelser
* Mislykket georgisk opprør mot Sovjetunionen (28. august – 5. september)
* Mislykket kommunistisk kuppforsøk i Estland (1. desember)

## Fødsler

## Dødsfall
…

## Referanser
Konfliktåret 1925

## Pågående konflikter
* Den andre italiensk-sanusiske krigen (1923–1931)
* Det store syriske opprøret (**1925**–1927)

## Hendelser
* 24. februar &ndash; Et kurdisk opprør bryter ut i Tyrkia.
* 14. juli &ndash; Allierte okkupasjonsstyrker begynte tilbaketrekningen fra Ruhr.
* 16. oktober &ndash; Locarnoavtalen ble undertegnet.

## Fødsler

## Dødsfall
…
Icon Music Mag

**Icon Music Mag** var et norsk nettmagasin for musikk som ble drevet fra april 2006 til 2014. Magasinet hadde base i Trondheim og var drevet på frivillig basis. Icon Music Mag hadde til enhver tid 20-30 aktive skribenter og fotografer. Nettmagasinet hadde med hovedfokus på norsk og lokal musikk samt en del utenlandsk musikk innenfor mange sjangere.

Nettmagasinet ble lagt ned i september 2014. Flere av magasinets medarbeidere har gått videre til andre musikkmagasiner som eksempel Metal Hammer Norge og Hissig.

## Eksterne lenker
* Iconmusicmag.com – Offisielle nettsider
Mons Monssen

**Mons Monssen** (født 20. januar 1867 i Bergen, død 10. februar 1930 i New York) var en sjømann og offiser i United States Navy. Han mottok Medal of Honor, USAs fremste militære utmerkelse, og fikk to orlogsfartøyer oppkalt etter seg.

Monssen utvandret fra Norge til USA, der han i 1899 gikk inn i tjeneste i USAs sjøforsvar. Han hadde avansert til *chief gunner's mate* da han i 1904 tjenestegjorde om bord på slagskipet USS «Missouri». Under en skyteøvelse 13. april 1904 oppsto det brann om bord. Brannen spredte seg til ammunisjonsmagasinet og Monssen utmerket seg i kampen mot flammene. Brannen tok 36 menneskeliv, men takket være brannslokningsinnsatsen ble resten av mannskapet og skipet reddet. For sin innsats ble Monssen tildelt Medal of Honor. Han ble også forfremmet til *warrant officer*.

Monssen tjenestegjorde senere på USS «Yankeevi», USS «lowa» og USS «Connecticut». Fra 1914 gjorde han tjeneste på land ved New York Navy Yard, på Filippinene og i New London i Connecticut. I 1918 ble han forfremmet til løytnant. 

Monssen ble pensjonert fra sjøforsvaret i 1925. Han bodde resten av sitt liv i Brooklyn i New York, der han døde på Brooklyn Naval Hospital i 1930. Han er gravlagt på Cypress Hills National Cemetery.

I United States Navy har to fartøyer vært oppkalt etter Monssen: Destroyeren USS «Monssen» (DD-436) i Gleaves-klassen (1940–1942) og USS «Monssen» (DD-798) i Fletcher-klassen (1943–1957).

## Referanser
Jørgen Bang

**Jørgen Bang** (født 11. januar 1829 i Kragerø, død 27. desember 1908 i Grimstad) var en norsk kjøpmann, brukseier og skipsreder. Bang kom til Grimstad i 1843.

Bang bygde opp og drev et handelshus. Han drev innenfor flere næringer, slik som krambod, trelast, sagbruk, rederi og skipsverft. Bang startet i 1854 egen krambodforretning. I løpet av 1850-årene investerte han i skipsparter, og ble etterhvert korresponderende reder for flere seilskuter. Bang var fra 1863 medeier i et sagbruk ved Rorevannet, dette ble flyttet til Odden da han ble eneeier. På Odden drev Bang eget skipsverft, hvor han bygget tilsammen 15 seilskuter. Den siste, bark «Silas», ble bygget i 1898.

Jørgen Bang hadde flere offentlig verv. Han var formann i byggekomiteen for Grimstad Kirke, som ble innviet i 1881. Han var med i byggekomiteen for Grimstad sykehus. Jørgen Bang satt også flere perioder i Grimstad bystyre, hvor han var innvalgt for *Den konservative listen*.

I 1856 giftet han seg med Anthonette Dorthea Huseland (1830–1912). De hadde syv barn, fire sønner og tre døtre. Jørgen Bang var bl.a. far til Anna Caroline Bang og morfar til Vidkun Quisling. Sønnen Johan Bang (1869–1944) og barnebarnet Jørgen Bang (1897–1974) fulgte begge opp rederitradisjonen.

Jørgen Bang var i sin samtid en av de største arbeidsgiverne i Grimstad. Bang var også en pådriver for å få anlagt Grimstad-Frolandsbanen.

*Jørgen Bangs gate* i Grimstad er oppkalt etter ham.

## Referanser
Samfunnsplanlegging

**Samfunnsplanlegging** (også kalt **regionplanlegging**, **distriktsplanlegging**, **regional planlegging** eller bare **planlegging**) (engelsk: *planning* eller *regional planning*) er et tverrfaglig fag i skjæringsfeltet mellom offentlig administrasjon, samfunnsøkonomi og samfunnsgeografi, som handler om effektiv bruk av landressurser og plassering av menneskelige aktiviteter, infrastruktur og befolkningsvekst over store områder (større enn enkeltbyer). Planlegging omfatter planprosessen der formelle rammer, organisasjon og ledelse, utvikling, politikk, demokrati og medvirkning er sentrale elementer. Faget tar for seg helhetlig planlegging for samfunnsutvikling i regioner, for eksempel hele Nord-Norge. Faget er beslektet med byplanlegging, som tar for seg noen av de samme prosessene på mikronivå. Samfunnsplanlegging er nært beslektet med og drar veksler på fag som offentlig politikk, offentlig administrasjon, samfunnsøkonomi, samfunnsgeografi og ledelse. Samfunnsplanlegging kan sies å være summen av planleggingsaktivitet hos mange aktører. Koordinering på tvers av sektorer og forvaltningsnivåer er sentralt i faget. Samfunnsplanlegging er en utpreget styringsvitenskap.

I Norge finnes det fagmiljøer i samfunnsplanlegging/regionplanlegging ved bl.a. Universitetet i Tromsø, Norsk institutt for by- og regionforskning, Universitet i Agder og Institutt for by- og regionplanlegging ved Norges miljø- og biovitenskapelige universitet.

## Referanser
 

## Eksterne lenker
* Planlegging etter plan- og bygningsloven, Miljøverndepartementet
B68 Toftir

**B68 Toftir** er en færøysk fotballklubb fra Toftir på Eysturoy. Klubben ble stiftet 21. desember 1962. Klubbens hjemmebane er Svangaskarð, og spiller på nest øverste nivå 1. deild. B68 er tre ganger færøysk seriemester.

## Meritter
***Seriemester (3):**
**1984, 1985, 1992.

## Eksterne lenker
* Offisiell internettside
Tarah

**Tarah** (hebraisk:  – *Tǽraḥ*, i pausa  – *Tā́raḥ*; gresk:  – *Thára*) var ifølge 1. Mosebok Abrahams far. Tarah hadde ifølge kapittel 11 tre sønner: Abram (Abraham), Nahor og Haran, og datteren Sarai (Sara) (1. Mosebok 20,12). Han bodde i Ur i Kaldea, som identifiseres med Ur i Mesopotamia. Haran døde og etterlot seg sønnen Lot. Tarah og hans to andre sønner og Lot drog deretter ut fra Ur. Tarah og hans familie kom til Harran (hebraisk:  – *Ḥārān*; i eldre oversettelser *Karan*), hvor han døde i en alder av 205 år. (1 Mos 11,24–32.) Det som står i Josvas bok 24,2, kan tyde på at Tarah en gang tilba andre guder.
Steinkjerelva

**Steinkjerelva** er ei elv i Steinkjer kommune i Trøndelag. Den er 2,1 kilometer lang og dannes ved samløpet av Byaelva og Ogna ved Guldbergaunet øst for Steinkjer sentrum. Elva renner ut i Beitstadfjorden i Steinkjer by. Middelvannføringen ved munningen er . Hele vassdraget er  langt og har et nedbørfelt på .

Byen Steinkjer ble dannet rundt munningen av Steinkjerelva. Elva deler byen Steinkjer i to deler, Sørsida (Sørsia) og Nordsida (Norsia). Elva krysses av Nordlandsbanen, E6 (Sneppen bru), fylkesvei 762 (Steinkjer bru) samt Håkkadalsbrua.

Lakseprasitten *[[gyrodactylus salaris]]* ble påvist i 1977. Etter flere rotenonbehandlinger ble elva friskmeldt i 2014.

## Referanser
Konfliktåret 1926

## Pågående konflikter
* Den andre italiensk-sanusiske krigen 1923–1931
* Det store syriske opprøret (1925–1927)

## Hendelser
* 16. mars &ndash; Robert Goddard prøver ut den første raketten med flytende drivstoff.
*12. mai &ndash; Opprør i Polen
*31. mai &ndash; Militærkupp i Portugal
*9. juli &ndash; Nytt militærkupp i Portugal
*8. september &ndash; Tyskland ble medlem av Folkeforbundet.

## Fødsler

## Dødsfall
…
Dan (Jakobs sønn)

**Dan** (hebraisk: , «dom» eller «han dømmer») var ifølge det gamle testamente («den hebraiske Bibelen») den første sønnen til patriarken Jakob med hans kone Rakels trellkvinne Bilha. Dan ble grunnlegger av Dans stamme. I *[[Første Mosebok]]* fortelles at Rakel tilbød Jakob sin trellkvinne Bilha fordi hun selv ikke kunne gi ham barn: «*Bilha ble med barn og fødte Jakob en sønn. Da sa Rakel: «Gud har hjulpet meg til min rett. Han har hørt min bønn og gitt meg en sønn!» Derfor kalte hun ham Dan.*» Ifølge *[[Boken om Jubelårene]]* ble Dan født 9. *ellul*, den siste måneden i den jødiske kalenderen. Dans stamme holdt til ved kysten, nordvest for Juda stamme. Noen medlemmer av stammen bosatte seg senere nord i landet og inntok byen Lajisj, som skiftet navn til Dan.

## Etymologi
Ifølge Toraen er navnet Dan avledet fra *dananni* som oversettes «han dømte», dvs. at Gud dømte Rakel verdig til å få et barn.

## Bibelske referanser
Ifølge *[[Dommernes bok]]* i redegjørelsen om «Mikas helligdom», tilba Dans stamme *efod* (hebraisk: , kultdrakt) og *terafim* (hebraisk: , trolig et avgudsbilde eller en husgud). Helten Samson av Dans stamme ble sagt å ha brutt de strenge levereglene en nasireer var forpliktet til, noe som fikk klassiske rabbinske forfattere til å konkludere med at Dan av vesen var «et svart får». I *[[Jeremias bok]]* forbindes området nord for Kanaan med alle slags ulykker: «*Da sa Herren til meg: Fra nord skal ulykken helles ut over alle som bor i landet.*» Dermed har rabbinsk litteratur behandlet Dan som arketypen på ondskap. 

I den apokryfe *Patriarkenes testamenter* fremstilles Dan som Josefs fiende, den som pønsket ut planen om å bedra Jakob ved å smøre blodet fra en geit på klærne hans. I den apokryfe teksten *Asenats [[bønn]]er* skal Dan ha sammensverget seg med den egyptiske tronarving mot Josef og Asenat. I kapittelet «Jakobs velsignelser» beskrives Dan som en slange: «*Dan skal være en slange ved veien, en giftig slange på stien som biter hesten i hælene så rytteren faller bakover.*» At han kalles en slange, kan tolkes som om han forbindes med Belial, en ond skapning i jødisk mytologi. Samme koblingen ses i apokryfen *Dans testamente*. Tidlige kirkefedre som Ireneus og Hippolytus trodde at Antikrist ville komme fra Dans stamme. Denne forestillingen stammet fra et vers i *Jeremias bok* som hevdet at «*Fra Dan høres fnysende hester. Når hingstene vrinsker, skjelver hele landet.*»

I likhet med stammene Naftali, Gad og Aser tilhørte danittene «slavinnestammene», men var de «trellkvinners sønner» fordi de først gikk inn i israelittenes paktforbund på et sent tidspunkt, eller fordi de tillot assimilering med kanaanittiske folk som var naboene deres?

## Referanser


## Se også
* Dans stamme
* Tel Dan